钦定古今图书集成/明伦汇编/氏族典/第559卷 > 司马晞
## 钦定古今图书集成/明伦汇编/氏族典/第559卷 > 司马晞

按《晋书武陵威王晞传》：“晞字道叔，出继武陵王哲后。
太兴元年受封。咸和初，拜散骑常侍。穆帝即位，转镇
军大将军，迁太宰。晞无学术而有武干，为桓温所忌。
及简文帝即位，温请免晞官，以王归藩。免其世子综
官，解子㻱散骑常侍。㻱以梁王随晞。温又逼新蔡王
晃，使自诬与晞、综等谋逆，徙新安郡，晃徙衡阳郡。太”
元六年，晞卒于新安，时年六十六，追封新宁郡王。晞
三子：综、㻱、遵。以遵嗣。追赠综给事中，㻱散骑郎，复晞
武陵国，综、㻱各复先官，㻱还继梁国。